Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/008 IT/De Tomaso Automobili, Italien) /* COM/2013/0469 final - 2013/ () */





BEGRUNDELSE Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder. Betingelserne for EGF-støtte er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2]. Den 5. november 2012 indsendte Italien en ansøgning EGF/2012/008 IT/De Tomaso Automobili om økonomisk EGF-støtte som følge af afskedigelser i virksomheden De Tomaso Automobili SpA i Italien. Efter en nøje gennemgang af ansøgningen konkluderer Kommissionen i overensstemmelse med artikel 10 i forordning (EF) nr. 1927/2006, at betingelserne for økonomisk støtte i henhold til denne forordning er opfyldt. RESUMÉ AF ANSØGNINGEN OG ANALYSE Nøgledata: || EGF-referencenummer || EGF/2012/008 Medlemsstat || Italien Artikel 2 || litra a) Hovedvirksomhed || De Tomaso Automobili S.p.A. Leverandører og producenter i efterfølgende produktionsled || 0 Referenceperiode || 5.7.2012 – 28.8.2012 Startdato for de individualiserede tilbud || 15.1.2013 Ansøgningstidspunkt || 5.11.2012 Afskedigelser i referenceperioden || 1 030 Afskedigelser før og efter referenceperioden || 0 Støtteberettigede afskedigelser i alt || 1 030 Afskedigede arbejdstagere, der forventes at deltage i foranstaltningerne || 1 010 Udgifter til de individualiserede tilbud (EUR) || 4 987 732 EGF-implementeringsomkostninger[3] i EUR || 201 613 EGF-implementeringsomkostninger i procent || 3,89 Samlet budget (EUR) || 5 189 345 EGF-støtte (50 %) i EUR || 2 594 672 1. Ansøgningen blev forelagt Kommissionen den 5. november 2012 og suppleret med yderligere oplysninger i tiden indtil den 5 marts 2013. 2. Ansøgningen opfylder betingelserne for anvendelse af EGF i artikel 2, litra a), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5. Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, 3. For at fastslå, at der er en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, henviser Italien til, at bilproduktionen på globalt plan steg med 22,4 % i 2010 (efter en afmatning på 9,6 % i 2009[4]). I alt blev der fremstillet 58,3 mio. biler i 2010. Unionen var den største producent og tegnede sig for 26 % af verdens bilproduktion, mens den næststørste, Kina, producerede 13,9 mio. biler. Den kinesiske bilproduktion steg med 33,8 % i 2010, hvorimod bilproduktionen i Europa steg med kun 8,3 %. I samme år (2010) fremstillede Japan, som er den tredjestørste producent i verden, 21,1 % flere biler end i 2009 efterfulgt af Sydkorea (+22,4 %), Brasilien (+9,8 %), Indien (+29,4 %) og USA (+24,4 %). Af disse tal fremgår det klart, at væksten inden for bilproduktionen i Unionen halter meget bag efter væksten hos de største konkurrenter, hvilket fører til et tab i EU-markedsandele i denne sektor. 4. Ansøgeren henviser desuden til statistikker for den europæiske produktion af motorkøretøjer[5] for at påvise faldet i EU's markedsandel mellem 2004 og 2010. EU-27’s markedsandel af verdensproduktionen af motorkøretøjer faldt fra 28,4 % i 2004 til 26,3 % i 2010. I samme periode steg produktionen af personbiler i absolutte tal med 6,7 % i EU-27, mens væksten på verdensplan var 32,2 %. Dette fald i EU's markedsandel er en del af en længerevarende tendens, sådan som det er blevet anført af Kommissionen i dennes vurdering af de tidligere EGF-bilsager på baggrund af den handelsrelaterede globalisering (i 2001 var EU-27's markedsandel af verdensproduktionen af motorkøretøjer stadig på 33,7 %). Den faldende andel af det europæiske marked som andel af verdensmarkedet for personbiler underbygges også af den endelige rapport Cars 21, der blev offentliggjort den 6. juni 2012[6]. Den væsentligste årsag til denne omfordeling af markedsandelen på verdensplan er de geografiske forbrugsmønstre, især den hurtige vækst i de asiatiske markeder, som EU-producenterne ikke i så høj grad kan drage fordel af, idet de traditionelt set ikke er så godt stillet på disse markeder i forhold til andre steder. 5. Hidtil har automobilsektoren været genstand for de fleste EGF-ansøgninger med 16 sager, hvoraf syv[7] er baseret på handelsrelateret globalisering. Dokumentation for antallet af afskedigelser og opfyldelse af kriterierne i artikel 2, litra a) 6. Italien indgav ansøgningen i medfør af interventionskriterierne i artikel 2, litra a), i forordning (EF) nr. 1927/2006, som forudsætter mindst 500 afskedigelser over en periode på fire måneder i en virksomhed i en medlemsstat, inklusive afskedigelser hos leverandører og producenter i det efterfølgende produktionsled. 7. Ansøgningen vedrører 1 030 afskedigelser hos De Tomaso Automobili S.p.A. i referenceperioden fra den 5. juli 2012 til den 28. august 2012. Alle disse afskedigelser blev beregnet i overensstemmelse med artikel 2, stk. 2, tredje led, i forordning (EF) nr. 1927/2006. Kommissionen har fået bekræftet, således som det kræves i artikel 2, stk. 2, andet afsnit, tredje led, at dette er det faktiske antal afskedigelser. Redegørelse for afskedigelsernes uforudseelighed 8. De italienske myndigheder beretter, at De Tomaso S.p.A er en bilproducent, der blev grundlagt i 1959 af ingeniøren og racerkøren Alejandro De Tomaso. Efter fire års fremstilling af racerbiler blev produktionen ændret til sportsvogne og i begyndelsen af 70'erne udviklede De Tomaso-modellen, Pantera, som gav ham international berømmelse, og som blev produceret i to årtier. Senere blev der indført en ny produktionslinje (luksusbiler). 9. I 2009 overgav De Tomasos arvinger og aktionærer mærket De Tomaso til Innovation in Auto industry S.p.A. (IAI S.p.A.). Efter denne aftale ændrede IAI sit navn til De Tomaso Automobili S.p.A. Det nye De Tomaso købte en del af Pininfarina S.p.A (en virksomhed, der primært var operativ inden for områderne industrielt design og bæredygtig mobilitet), og 900 tidligere arbejdstagere fra Pininfarina blev indlemmet i arbejdskraften hos De Tomaso som en del af en plan, der sørgede for fremstilling af biler af aluminium med innovativ teknologi. 10. I 2011 præsenterede De Tomaso Automobili S.p.A virksomhedens nye bil, De Tomaso Deauville 2011, på biludstillingen i Genève. 11. Ifølge pressen[8] rammes den dyre del af luksusmarkedet for biler ikke så hårdt af afmatningen som producenterne af de masseproducerede biler, men den del vokser til gengæld heller ikke, som det var forventet i 2011. 12. Den svage vækst kombineret med de almindelige vanskeligheder, som bilindustrien er stødt på sammen med den kreditstramning, der fulgte af den økonomiske og finansielle krise, udgjorde en ekstra byrde for virksomheden, som ikke kunne udarbejde en rentabel løsning og kom under insolvensbehandling i april 2012. I juli 2012 blev virksomheden af retten i Livorno og Torino erklæret for konkurs. Identifikation af de virksomheder, der har gennemført afskedigelser, og de arbejdstagere, der er tiltænkt støtte 13. Ansøgningen vedrører 1 030 afskedigelser hos De Tomaso Automobili S.p.A, hvoraf 1 010 forventes at deltage i foranstaltningerne. 14. Fordelingen af arbejdstagere, der forventes at deltage i foranstaltningerne er, som følger: Kategori || Antal || Procent Mænd || 890 || 88,12 Kvinder || 120 || 11,88 EU-borgere || 978 || 96,83 Ikke-EU-borgere || 32 || 3,17 15-24-årige || 0 || 0,00 25-54-årige || 898 || 88,91 55-64-årige || 112 || 11,09 Over 64 år || 0 || 0,00 15. Syv af de arbejdstagere, der er tiltænkt støtte, har langvarige sundhedsproblemer eller handicap. 16. Fordelingen på faggrupper er, som følger: Kategori || Antal || Procent Teknikere og beslægtede fagfolk || 8 || 0,79 Kontoransatte || 48 || 4,75 Anlægs- og maskinoperatører || 11 || 1,09 Anlægs- og maskinoperatører og samlebåndsarbejdere || 943 || 93,37 17. De italienske myndigheder har i overensstemmelse med artikel 7 i forordning (EF) nr. 1927/2006 bekræftet, at man i EGF's forskellige gennemførelsesfaser, især med hensyn til adgangen til fonden, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling. Beskrivelse af det pågældende geografiske område, de relevante myndigheder og andre interessenter 18. De områder, der er berørt af afskedigelserne, er regionerne Piemonte og Toscana (NUTS 2-niveau) og især provinserne Torino og Livorno (NUTS 3-niveau), hvor produktionsanlæggene for De Tomaso Automobili S.p.A havde hjemsted. 19. Den økonomiske aktivitet i de otte Piemonte-provinser er forskellig, men er for det meste knyttet til bilproduktion (f.eks. Fiat-gruppen) eller til tekstilindustrien. I 2009 faldt det regionale BNP i Piemonte med 3,9 %, hovedsageligt som en konsekvens af virkningen af den økonomiske og finansielle krise på bilindustrien og dens beslægtede sektorer. Nedgangen i merværdien inden for fremstillingssektoren var tæt på 17 %. I 2010 begyndte væksten igen at stige (+2 %), men den ophørte næsten i 2011 (+0,7 %). I 2012 var antallet af virksomheder, der var aktive i Piemonte, 415 219, hvilket udgjorde næsten 8 % af de samlede virksomheder i Italien. De fleste af disse virksomheder er aktive inden for engroshandel og detailhandel (24,5 %) efterfulgt af bygge- og anlægssektoren (17,2 %), landbrug, skovvæsen og fiskeri (14,5 %) og forarbejdning (9,9 %). 20. I 2009 faldt BNP også i regionen Toscana, men i mindre grad end i Piemonte. (-2 %), hovedsageligt som følge af servicesektorens gode resultater, som kendetegner den regionale økonomi. I 2012 var antallet af virksomheder, der var aktive i Toscana 365 629, hvilket udgjorde 7 % af de samlede virksomheder i Italien. Fordelingen af virksomheder på de forskellige sektorer er meget lig Piemonte: engroshandel og detailhandel (25,4 %) efterfulgt af bygge- og anlægssektoren (17,2 %), landbrug, skovvæsen og fiskeri (13,3 %) og forarbejdning (11,5 %). 21. De vigtigste aktører er Regionen Piemonte og Regionen Toscana, de offentlige myndigheder i Torino og Livorno (NUTS 3) og især de lokale myndigheder i Torino og Grugliasco såvel som Confindustria Livorno og SIT (arbejdsgiverrepræsentanter) og de følgende fagforeninger: Confederazione Italiana del lavoro (CISL) og FIM CISL; Confederazione Generale Italiana del Lavoro (CGIL) og FIOM CGIL; Confederazione Italiana del lavoro (UIL) og UILM UIL; og FISMIC, Sindacato autonomo metalmeccanici e industrie colegate. Afskedigelsernes forventede virkning på beskæftigelsessituationen på lokalt, regionalt og nationalt plan 22. I Piemonte blev 36 timer dækket af CIG[9] i 2008, hvorimod antallet af timer, der var omfattet af CIG firedobledes i 2011 og nåede op på 146 mio. timer. I Toscana steg antallet af timer med 58,8 % i 2010 sammenlignet med 2008 og faldt med 12 % i 2011 sammenlignet med det foregående år. Til trods for dette fald var 48 mio. timer dækket af CIG i 2011. 23. De 1 030 tidligere arbejdstagere hos De Tomaso Automobili S.p.A, der var omfattet af denne ansøgning, for hvilke der var bevilget ekstraordinær CIG for ophør som følge af konkurs, medfører en yderligere forværring af situationen i de områder, der er berørt af afskedigelserne. Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der modtager støtte gennem strukturfondene 24. Alle nedenstående foranstaltninger udgør en samordnet pakke af individualiserede tilbud, der har til formål at hjælpe arbejdstagerne med at vende tilbage til beskæftigelse: – Erhvervsvejledning, hjælp til genplacering og jobsøgning: Den første foran­staltning, der gennemføres for alle deltagere, omfatter oplysninger om de tjenester og uddannelsesprogrammer, der er til rådighed; udarbejdelse af arbejdstagernes profil og evaluering af færdigheder; udarbejdelse af et individuelt projekt og en handlingsplan; såvel som hjælp til jobsøgning, herunder oplysninger om ledige stillinger, aktiv undersøgelse af de lokale og regionale beskæftigelsesmuligheder og undersøgelse af, om de eksisterende jobs passer til de jobsøgende. – Uddannelse, omskoling og erhvervsuddannelse: Denne foranstaltning omfatter anerkendelse af tidligere erfaring (dvs. evaluering af den enkelte arbejdstagers tidligere erhvervet viden og erfaringer såvel som udpegelse af områder, hvor der kræves yderligere uddannelse) samt forskellige uddannelsesforløb, der kan være en del af det regionale udbud af uddannelseskurser eller en ad-hoc-uddannelse, der er tilrettelagt for at imødekomme arbejdstagernes behov. Arbejdstageren vil få en uddannelsesvoucher som et betalingsmiddel for den relevante uddannelse. Denne foranstaltning indeholder muligheder for aftaler med virksomheder, der ønsker at ansætte tidligere arbejdstagere fra De Tomaso, således at den ansættende virksomhed får et bidrag til uddannelse på arbejdsstedet på op til 1 500 EUR på betingelse af ansættelse af arbejdstagere enten på tidsubestemte kontrakter eller på kontrakter af mindst 12 måneders varighed. – Ledsageforanstaltninger i forbindelse med virksomhedsetablering: Der vil blive sørget for særlige ledsageforanstaltninger for de arbejdstagere, der ønsker at starte deres egen virksomhed, som f.eks. udpegelse af forretningsideer, etablering af en forretningsplan, tilvejebringelse af finansiering osv. – Støtte til virksomhedsetablering. Arbejdstagere, der starter deres egen virksom­hed, modtager op til 5 000 EUR som et bidrag til dækning af etablerings­omkostninger. – Ansættelsestilskud. Den virksomhed, som ansætter en tidligere arbejdstager hos De Tomaso, vil modtage op til 6 300 EUR. Når der ansættes en handicappet arbejdstager eller en arbejdstager med omsorgsansvar over for en handicappet, vil der blive lagt 1 350 EUR oven i ansættelsestilskuddet, som under ingen omstændigheder kan overstige det maksimale beløb på 6 300 EUR. Bidraget bevilges på anmodning fra virksomheden, efter at ansættelsen er afsluttet i overensstemmelse med de bestemmelser og procedurer, der er fastsat af regionen. – Tilskud til jobsøgning. De arbejdstagere, der deltager i de foranstaltninger, der medfinansieres af EGF, får et månedligt tilskud beregnet ud fra det antal faktiske timer, som arbejdstageren har deltaget i foranstaltningerne. Deltagelsen pr. arbejdstager skønnes i gennemsnit at være på 86 timer. – Bidrag til særlige udgifter. Denne foranstaltning omfatter to typer bidrag: 1) Bidrag til personer med omsorgsansvar: Arbejdstagere med omsorgsansvar (over for børn, gamle eller handicappede) kan få op til 1 000 EUR som et bidrag til de udgifter, som personer med omsorgsansvar har, under forudsætning af at de deltager i foranstaltningerne. Denne ordning har til formål at dække de ekstraudgifter, som arbejdstagerne måtte have i forbindelse med deres omsorgsansvar, ved at deltage i en uddannelse eller andre foranstaltninger. 2) Mobilitetstilskud: De arbejdstagere, der deltager i foranstaltningerne, som skal rejse fra deres hjemby til det sted, hvor foranstaltningerne finder sted, vil få deres udgifter til at pendle refunderet med op til 1 000 EUR. 25. De EGF-implementeringsomkostninger, der er medtaget i ansøgningen i overensstemmelse med artikel 3 i forordning (EF) nr. 1927/2006, dækker forberedelser, forvaltning og kontrolaktiviteter samt oplysning og reklame. 26. De individualiserede tilbud, der forelægges af de italienske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De italienske myndigheder anslår de samlede omkostninger til 5 189 345 EUR, hvoraf udgifterne til de individualiserede tilbud er på 4 987 732 EUR, og EGF-implementerings­omkostningerne er på 201 613 EUR (3,89 % af det samlede beløb). Der anmodes om EGF-støtte på i alt 2 594 672 EUR (50 % af de samlede omkostninger). Foranstaltninger || Anslået antal arbejdstagere, som er tiltænkt støtte || Anslåede omkostninger pr. arbejdstager, som er tiltænkt støtte (i EUR) (*) || Samlede omkostninger i EUR (EGF og national medfinansiering) (**) Individualiserede tilbud (artikel 3, stk. 1, i forordning (EF) nr. 1927/2006) Erhvervsvejledning, hjælp til genplacering og jobsøgning (Orientamento professionale, outplacement e assistenza alla ricerca attiva) || 1 010 || 1 351 || 1 364 975 Uddannelse, omskoling og erhvervsuddannelse (Attività di formazione e riqualificazione) || 1 010 || 1 565 || 1 580 500 Ledsageforanstaltninger i forbindelse med virksomhedsetablering (Promozione dell'auto-imprenditorialità) || 20 || 3 000 || 60 000 Støtte til virksomhedsetablering (Contributo all'auto-imprenditorialità) || 20 || 5 000 || 100 000 Ansættelsestilskud (Contributo per l'assunzione dei lavoratori svantaggiati) || 200 || 4 500 || 900 000 Tilskud til jobsøgning (Indemnità per la ricerca attiva) || 1 010 || 811 || 819 257 Bidrag til særlige udgifter (Voucher integrativo e voucher di conciliazione) || 135 || 1 207 || 163 000 Subtotal - individualiserede tilbud || || 4 987 732 EGF-implementeringsomkostninger (artikel 3, stk. 3, i forordning (EF) nr. 1927/2006) Forberedelser || || 18 064 Forvaltning || || 95 786 Oplysning og reklame || || 27 329 Kontrolaktiviteter || || 60 434 Subtotal - EGF-implementeringsomkostninger || || 201 613 Samlede anslåede udgifter || || 5 189 345 EGF-støtte (50 % af de samlede udgifter) || || 2 594 672 (*) For at undgå decimaler er de anslåede udgifter pr. arbejdstager afrundet. Afrundingen har dog ingen indvirkning på de samlede udgifter for den enkelte foranstaltning, der forbliver som i den italienske ansøgning. (**) Regnestykket går ikke op på grund af afrunding. 27. De italienske myndigheder bekræfter, at de ovenfor beskrevne foranstaltninger supplerer foranstaltninger, som er finansieret af strukturfondene, og at man vil undgå dobbeltfinansiering. Datoen/datoerne for iværksættelse eller planlagt iværksættelse af de individualiserede tilbud til de berørte arbejdstagere 28. Den 15. januar 2013 iværksatte Italien de individualiserede tilbud i den samordnede pakke, som EGF anmodes om at medfinansiere, for de berørte arbejdstagere. Denne dato markerer således begyndelsen af støtteberettigelsesperioden for enhver eventuel EGF-støtte. Procedurer for høring af arbejdsmarkedets parter 29. De arbejdsmarkedsparter, som er involveret i forvaltningen af krisen hos De Tomaso S.p.A. deltog også i udtænkningen af den koordinerede pakke af foranstaltninger. En styringskomité, der består af repræsentanter for de regionale myndigheder, fagforeningerne og RSU[10] vil sikre tilsynet med de EGF-medfinansierede foranstaltninger. 30. De italienske myndigheder bekræftede, at kravene i den nationale lovgivning og EU-lovgivningen vedrørende kollektiv afskedigelse er blevet overholdt. Oplysninger om foranstaltninger, som er obligatoriske i henhold til national lovgivning eller kollektive aftaler 31. Med hensyn til de kriterier, der er fastsat i artikel 6 i forordning (EF) nr. 1927/2006, kunne de italienske myndigheder i deres ansøgning: · bekræfte, at den økonomiske EGF-støtte ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler · dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer · bekræfte, at de ovennævnte støtteberettigede foranstaltninger ikke får støtte fra andre af EU's finansielle instrumenter. Forvaltnings- og kontrolsystemer 32. Italien har meddelt Kommissionen, at den økonomiske støtte vil blive forvaltet, som følger: Ministerio del lavoro e delle politiche sociali – Direzione Generale per le Politiche attive e Passive del lavoro (MLPS – DG PAPL) er forvaltnings-, atteste­rings- og revisionsmyndighed, hvor MLPS – DG PAPL, kontor A, er forvaltnings­myndigheden MLPS – DG PAPL, kontor B, er attesteringsmyndigheden, og MLPS – DG PAPL, kontor C, er revisionsmyndigheden. Regionerne Piemonte og Toscana vil optræde som formidlingsorgan for forvaltningsmyndigheden. Finansiering 33. På grundlag af ansøgningen fra Italien beløber den foreslåede EGF-støtte til den samordnede pakke af individualiserede tilbud sig til 2 594 672 EGF, hvilket svarer til 50 % af de samlede omkostninger. Kommissionens foreslåede tildelinger fra fonden er baseret på oplysninger fra Italien. 34. Under hensyn til den maksimale støtte fra EGF i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme. 35. Med det foreslåede økonomiske støttebeløb er der fortsat over 25 % af det maksimale årlige beløb, der er øremærket til EGF, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006. 36. Med dette forslag om at anvende EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde. 37. Kommissionen forelægger særskilt en anmodning om overførsel for at få specifikke forpligtelsesbevillinger opført på budgettet for 2013, jf. punkt 28 i den interinstitutionelle aftale af 17. maj 2006. Kilder til betalingsbevillinger 38. De bevillinger, der er afsat til EGF-budgetposten i budgettet for 2013 vil blive anvendt til at dække beløbet på 2 594 672 EUR, som er nødvendigt i forbindelse med denne ansøgning. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/008 IT/De Tomaso Automobili, Italien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[11], særlig punkt 28, under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[12], særlig artikel 12, stk. 3, under henvisning til forslag fra Europa-Kommissionen[13] og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og hjælpe disse med at vende tilbage til arbejdsmarkedet. (2) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR. (3) Italien indgav den 5. november 2012 en ansøgning om anvendelse af EGF i forbindelse med afskedigelser i virksomheden De Tomaso Automobili S.p.A., og supplerede den med yderligere oplysninger frem til den 5. marts 2013. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 2 594 672 EUR. (4) Der bør derfor som følge af Italiens ansøgning ydes økonomisk EGF-støtte — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2013 stilles der et beløb til rådighed fra Den Europæiske Fond for Tilpasning til Globaliseringen (EGF) på 2 594 672 EUR i form af forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EUT L 406 af 30.12.2006, s. 1. [3] I overensstemmelse med artikel 3, stk. 3, i forordning (EF) nr. 1927/2006. [4] International Organization of Motor Vehicle Manufacturers OICA. www.oica.net [5] European Automobile Manufacturers' Association ACEA. www.acea.be. [6] http://ec.europa.eu/enterprise/sectors/automotive/files/cars-21-final-report-2012_en.pdf. [7] EGF/2012/008 De Tomaso (den sag, der er genstand for dette forslag til afgørelse) og EGF/2007/001 PSA leverandører. KOM(2007) 415, EGF/2007/010 Lisboa Alentejo. KOM(2008) 94, EGF/2008/002 Delphi. KOM(2008) 547, EGF/2008/004 Castilla y León Aragón. KOM(2009) 150, EGF/2009/002 Karmann. KOM(2010) 007 og EGF/2012/005 Saab. COM(2012) 622. [8] http://www.examiner.com/article/global-luxury-car-crisis http://www.spiegel.de/international/business/crisis-hits-carmakers-daimler-and-porsche-cut-expectations-for-2013-a-857183.html http://www.bloomberg.com/news/2012-09-27/ferrari-to-lamborghini-can-t-outrun-crisis-as-sales-slow.html http://images.forbes.com/forbesinsights/StudyPDFs/automotive-outlook_report.pdf [9] CIG er en ordning under italiensk lovgivning, der består af en finansiel ydelse betalt af det nationale socialsikringsinstitut (Istituto Nazionale della Previdenza Sociale-INPS) som støtte til arbejdstagere, der er suspenderet fra deltagelse i arbejdsforanstaltninger, eller som arbejder på reduceret tid. [10] Rappresentanza Sindacale Unitaria (RSU) er et organ med arbejdstagerrepræsentanter, som findes på hvert offentligt og privat arbejdssted. En RSU består af minimum tre personer, der er valgt af alle arbejdstagere (uanset om det er fagforeningsmedlemmer eller ej). [11] EUT C 139 af 14.6.2006, s. 1. [12] EUT L 406 af 30.12.2006, s. 1. [13] EUT C […], […], s. […].